**Rutabikangwa na Nyirakamana: Inkuru ku ihohoterwa rikorerwa mu ngo**

Nyirakamana abana n’umugabo we Rutabikangwa bafitanye abana batatu hafi y’isoko I Nyamitirimo. bwo bashyingirwaga, Rutabikangwa yatanze inkwano iwabo w’umukobwa. Rutabikangwa yiteze ko umugore we azakora cyane mu rwego rwo kumwishyura inka yamutanzeho. Akenshi akunda kumwibutsa umubare w’ inka yakowe, kugirango akore cyane abe umugore mwiza.

Nyirakamana acuruza imboga mu isoko guhera mu gitondo kare cyane kugeza nimugoroba. Ataha ananiwe ariko aba agomba guteka, kuvoma, kumesa no kwita ku bana babo bato.

Akenshi Rutabikangwa afata amafaranga Nyirakamana yakoreye akajya kuyinezazamo yisengerera. Akenshi ataha yasinze, avuga nabi rimwe na rimwe agakubita umugore imbere y’abana. Hari n’igihe amuraza hanze iyo atatetse uko abyifuza.

Iyo agifite imbaraga asaba umugore we ko bakorana imibonano mpuzabitsina. Akenshi Nyirakamana aba ananiwe kubera gucuruza mu isoko no kwita ku mirimo yo mu rugo, bityo akamusaba ko batakora imibonano mpuzabitsina. Iyo ibi bigenze bitya, Rutabikangwa amufata ku ngufu, Nyirakamana agasigara arira.

Benshi mu baturanyi babo batinya Rutabikangwa, bakirengagiza ibyo akorera Nyirakamana. Nyirakamana agira isoni zo kuganiriza abaturanyi n’inshuti ku myitwarire ya Rutabikangwa. Nubwo akenshi babona ko Nyirakamana afite ibisebe mu isura, barabyirengagiza.

Iyi nkuru yahujwe niyakuwe kuri [Raising Voices](http://raisingvoices.org/wp-content/uploads/2013/03/downloads/Innovation/Creating_Methodologies/RethinkingDomesticViolenceTrainingGuide/Section_2.pdf), page 58, and the [MIGEPROF training manual](http://www.migeprof.gov.rw/fileadmin/_migrated/content_uploads/GBV_Training_MODULE_English_Version.pdf), page 19. (biri mu cyongereza)